২০১৫ ক্রিকেট বিশ্বকাপ গ্রুপ এ
২০১৫ ক্রিকেট বিশ্বকাপের এ-গ্রুপের খেলাগুলো ১৪ ফেব্রুয়ারি থেকে ১৪ মার্চ, ২০১৫ তারিখ পর্যন্ত অনুষ্ঠিত হয়। গ্রুপটিতে স্বাগতিক অস্ট্রেলিয়াসহ ইংল্যান্ড, শ্রীলঙ্কা, বাংলাদেশ, নিউজিল্যান্ড, আফগানিস্তান এবং স্কটল্যান্ড ক্রিকেট দল একে-অপরের বিপক্ষে প্রতিদ্বন্দ্বিতা করে। ২০১৫ সালের ক্রিকেট বিশ্বকাপ প্রতিযোগিতার এই পর্বে সাতটি দল রাউন্ড-রবিন পদ্ধতিতে খেলে। শীর্ষস্থানীয় চার দল - নিউজিল্যান্ড, অস্ট্রেলিয়া, শ্রীলঙ্কা ও বাংলাদেশ কোয়ার্টার ফাইনালে বি-গ্রুপের শীর্ষস্থানীয় চার দলের মুখোমুখি হয়। এর ফলে গ্রুপ পর্ব থেকে বিদায় নিলেও প্রত্যেক দলই কমপক্ষে ছয়টি খেলায় অংশ নিতে পেরেছে।
২০১৫ আইসিসি বিশ্ব টুয়েন্টি২০ বাছাইপর্ব
২০১৫ আইসিসি বিশ্ব টুয়েন্টি২০ বাছাইপর্ব () ২০১৬ সালের আইসিসি বিশ্ব টুয়েন্টি প্রতিযোগিতায় অংশগ্রহণের লক্ষ্যে ৬-২৬ জুলাই ২০১৫ তারিখে নেদারল্যান্ডস ও স্কটল্যান্ডে যৌথভাবে অনুষ্ঠিত হয়। এটি আইসিসি বিশ্ব টুয়েন্টি২০ বাছাইপর্ব‎ প্রতিযোগিতার ৫ম আসর। আন্তর্জাতিক ক্রিকেট কাউন্সিলের নির্দেশনায় এ প্রতিযোগিতাটি আইসিসি বিশ্ব টুয়েন্টি২০ প্রতিযোগিতায় যোগ্যতা অর্জনের অংশবিশেষ। অংশগ্রহণকারী ১৪ দলের মধ্যে ৫১টি খেলা অনুষ্ঠানের সিদ্ধান্ত নেয়া হয়েছে যা সর্বশেষ আসরে ১৬ দলের মধ্যে ৭২ খেলার আয়োজন করা হয়েছিল। এ প্রতিযোগিতাটি আইসিসি বিশ্ব টুয়েন্টি২০ বাছাইপর্বের অংশবিশেষ। শীর্ষস্থানীয় ছয় দল ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পাবে।